Diari Oficial de la Generalitat Valenciana


Sumari del DOGV 7490, del 23-03-2015 (2015/2434)

RESOLUCIÓ de 12 de març de 2015, de la Direcció General de Recursos Humans, per la qual executa la sentència número 294/2012, del Jutjat Contenciós Administratiu número 10 de València.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7490

Data del DOGV
:   23-03-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/2434


Data del document
:   12-03-2015

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 12 de març de 2015, de la Direcció General de Recursos Humans, per la qual executa la sentència número 294/2012, del Jutjat Contenciós Administratiu número 10 de València. [2015/2434]  
La sentència número 294/2012, del Jutjat Contenciós Administratiu número 10 de València, estima el recurs contenciós administratiu interposat per Ana M. Guillem Fernández en impugnació de la Resolució de 15 de juliol de 2010, de la Direcció General d'Administració Autonòmica, per la qual adjudica destinacions als participants en el concurs de mèrits número 96/2009, per a la provisió de llocs de treball de naturalesa funcionarial, grup C, sector administració general, i reconeix com a situació jurídica individual de la recurrent l'augment d'1,5 punts de la puntuació obtinguda en el concurs, amb la pertorbació consegüent de l'orde final i de les places assignades.  
  
Com a conseqüència de l'increment en 1,5 punts, la interessada aconseguix una puntuació total de 20,70 punts, per la qual cosa, vistes les preferències de la seua sol·licitud, cal adjudicar-li el lloc de treball número 7167.  
Atés el que disposen els articles 118 de la Constitució Espanyola, 17.2 de la Llei Orgànica 6/1985, d'1 de juliol, del Poder judicial, i 103 i següents de la Llei 29/1998, de 13 de juliol, reguladora de la jurisdicció contenciosa administrativa, que establixen l'obligació de complir les sentències i la resta de resolucions fermes dictades pel jutges i tribunals.  
  
Per tant, i fent ús de les atribucions que conferixen a esta Direcció General de Recursos Humans l'article 18.3 del Reglament de Selecció, Provisió de Llocs de Treball i Carrera Administrativa, així com l'article 39 del Decret 20/2013, de 25 de gener, del Consell, que aprova el Reglament orgànic i funcional de la Conselleria d'Hisenda i Administració Pública, resolc:  
  
Primer  
Adjudicar amb destinació definitiva a Ana María Guillem Fernández, NRP 88406470G7, en execució de la sentència, el lloc de treball número 7167, administratiu, C1 14 E019, adscrit a la Direcció General de Turisme de la Conselleria d'Economia, Indústria, Turisme i Ocupació.  
  
Segon  
L'acte de presa de possessió tindrà lloc el dia 1 d'abril de 2015, a les 10.00 hores, en el Servici de Selecció de Personal i Provisió de Llocs de Treball de la Conselleria d'Hisenda i Administració Pública, a València, carrer Miquelet, 5, 2n.   
  
Tercer  
La presa de possessió té efecte del dia 1 d'abril de 2015, per la qual cosa el cessament de la interessada en el lloc de treball actual es produirà d'ofici amb efecte del dia 31 de març de 2015.  
  
El Registre de Personal de la Direcció General de Recursos Humans ha de fer les anotacions registrals que corresponguen en execució d'esta resolució.  
  
Contra esta resolució pot interposar-se un incident d'execució de sentència, davant del Jutjat Contenciós Administratiu número 10 de València, d'acord amb el que disposa l'article 109 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 12 de març de 2015.- La directora general de Recursos Humans: Ana Brugger Navarro.